
                                                                             AVIZ
asupra Propunerii legislative privind accesul liber la conexiuni publice de internet
În conformitate cu prevederile art. 95 din Regulamentul Camerei Deputaţilor, republicat,  Comisia juridică, de disciplină şi imunităţi a fost sesizată, spre dezbatere şi avizare, asupra Propunerii legislative privind accesul liber la conexiuni publice de internet.
              Senatul, în calitate de primă cameră sesizată, a respins propunerea legislativă în şedinţa din 5 octombrie 2016.
              Conform dispoziţiilor art. 75 alin. (1)  şi (3) din Constituţia Romaniei, republicată şi ale art. 92. alin (9)  pct. 1 din Regulamentul Camerei Deputaţilor, republicat, Camera Deputaţilor este camera decizională.
Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia juridică de disciplină şi imunităţi a dezbătut propunerea legislativă  în şedinţa din 18 octombrie 2016.
Propunerea legislativă  are ca obiect de reglementare, instituirea cadrului de funcţionare şi utilizare a conexiunilor şi reţelelor publice de internet de pe teritoriul României.
Membrii Comisiei au examinat iniţiativa legislativă supusă avizării, expunerea de motive şi avizul negativ  al Consiliului Legişlativ nr.523 din 26 mai  2016. 
În urma dezbaterilor, Comisia juridică, de disciplină şi imunităţi a hotarât, cu unanimitate de voturi, avizarea negativă a acestei iniţiative legislative.
În raport de obiectul şi conţinutul reglementării, proiectul de lege face parte din categoria legilor ordinare.

